TVB劇集《逆天奇案2》由陳展鵬、林夏薇、馮盈盈、黃智賢及蔣祖曼等人主演,劇集自播出以嚟收視不俗,但口碑就認真一般。去到噚晚(24日)嗰集,鍾大狀Hazel(蔣祖曼飾)喺打爭產官司時,竟然拎咗幾張藝人撞樣嘅拼圖,去證明就算外貌相似都可以冇血緣關係,引起網民熱烈討論。
噚晚劇情講到杜匡珉律師(王賢誌飾)為錢主動提出幫自稱係尤麗胞妹夏悠倩(劉佩玥飾)打爭產官司,喺過程中兩位律師鬥得難分難解。
包括譚俊彥與李政宰
期間鍾大狀Hazel竟然喺冇DNA證明之下,竟然拎咗幾張藝人撞樣嘅拼圖,然後指相中藝人雖然外貌相似都冇血緣關係,包括譚俊彥與李政宰、已故藝人魯芬與PSY、吳鎮宇與墨西哥門將奧祖亞(Guillermo Ochoa)及阮兆祥與盧覓雪。
劇集播出後,隨即引起網民熱烈討論,並認為呢啲都可以做法庭證據好兒戲,例如「變咗搞笑片」、「冇巴斯光年」、「竟然冇哈林同庾澄慶」、「個幾張『人有相似』相笑X死!」、「不能說是非常相似,只可以話係完全一樣」、「點解唔用周華健同周文健做例子」、「這段對比圖笑死」、「又玩尷尬」、「一套正劇竟然喺度搞笑 ?」及「我笑噴了哈哈」等等。
原文刊登於 Yahoo 娛樂圈